เป็นประจำเดือนล่าสุดวันที่ 12- 17 สิงหา แต่ พอวันที่ 30 ก็มี เหมือนเลือดออกมาอีก เป็นสีดำๆ 3 วันแล้ว ไม่มาก เหมือนตอน ปจด ความรู้สึก อึดอัดมากๆค่ะตอนนี้
สวัสดีค่ะ Chat,หากประจำเดือนมาวันที่ 12-17 ส.ค. แล้วในวันที่ 30 ส.ค. ได้มีเลือดออกมาอีก ซึ่งมีระยะห่างจากรอบประจำเดือนก่อน 18 วัน ถือว่ามีระยะห่างที่สั้นกว่าปกติ ดังนั้น เลือดดังกล่าว อาจไม่ใช่ประจำเดือน แต่อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น ซึ่งประจำเดือนที่มาในรอบก่อน อาจไม่ใช่เลือดประจำเดือนก็ได้2. มีการอักเสบติดเชื้อในโพรงมดลูก แต่มักปวดท้องน้อยและมีตกขาวที่ผิดปกติร่วมด้วย รวมถึงมีอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. โรคของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติ6. มีภาวะไทรอยด์ฮอร์โมนผิดปกติหากเลือดยังคงไหลต่อเนื่องหลายวัน หรือมีเลือดผิดปกตืมาอีกเรื่อยๆ หรือมีอาการปวดท้องน้อยมาก หรือมีตกขาวที่ผิดปกติ ก็ควรไปพบสูติ-แพทย์เพื่อตรวจหาสาเหตุค่ะ